《瑶华》
清代·蒋敦复

香销酒力，灯剪秋心，把瑶华重读。佳人清怨，金雁语、纤手七条读玉。

蘼芜采采，想日暮、空山芳躅。记梦痕如水愁多，烟外岫蛾凝绿。

中年我已销魂，正窈窕无言。罗袖吹竹。凌波步小，仙佩响、谁在红阑千曲。

洞箫按罢，算只有、双鬟能续。正月明瘦影横斜，今夜翠禽啼足。

作者简介：（1808—1867）清江苏宝山人，原名尔锷，字纯甫，号剑人。诸生。少时一度出家为僧，名铁岸，一称妙尘。曾以策干杨秀清，后又作诗献曾国藩。识英语。后在上海为人佣书。有《啸古堂集》等。